Diari Oficial de la Generalitat Valenciana


Sumari del DOGV 6528, del 25-05-2011 (2011/5098)

Notificació de la sentència dictada en el judici ordinari número 473/2008.
--------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5098


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici ordinari número 473/2008. [2011/5098]  
Judici ordinari 000473/2008  
De: Bancaixa.  
Procurador: Joaquín Villaescusa Soler.  
Contra: Celestino Climent Ciscar i Esperanza Puente Carranza.  
Procurador/a: -  
En aquest procediment, seguit a instàncies de Bancaixa contra Celestino Climent Ciscar i Esperanza Puente Carranza, s'ha dictat la sentència que, literalment, és com segueix:  
«Sentència número 000051/2010  
Ángel Ilario Pérez, magistrat titular del Jutjat de Primera Instància i Instrucció número 2 de Gandia, ha dictat, en nom del rei, la següent sentència.  
Gandia, 25 de març de 2010  
En el procés ordinari número 473/2008, promogut per Caixa d'Estalvis de València, Castelló i Alacant (Bancaixa), defesa per l'advocat Francisco Javier Pla Mas i representada pel procurador Joaquín Manuel Villaescusa Soler; contra Celestino Climent Ciscar i Esperanza Puente Carranza, en rebel·lia processal. L'objecte del procés és una reclamació dinerària com a conseqüència d'un contracte de préstec.  
Antecedents de fet  
Primer. La part demandant sol·licita que es condemne els demandats a pagar 3.730,29 euros, més interessos i costes processals. Al·lega que van signar un contracte de préstec i que els demandats no ha complit les seues obligacions, de manera que ha declarat vençuda l'operació.  
  
Segon. La part demandada no ha comparegut ni ha contestat a la demanda, de manera que ha sigut declarada en la situació de rebel·lia processal.  
Tercer. Hui s'ha celebrat l'audiència prèvia. Tan sols s'ha demanat prova de documents, que ha estat admesa. Tot seguit, l'assumpte ha quedat vist per a sentència.  
Fets provats  
Únic. Es considera provat que Caixa d'Estalvis de València, Castelló i Alacant (Bancaixa), d'una part, i Celestino Climent Ciscar i Esperanza Puente Carranza, d'una altra, van signar el dia 2 de novembre de 2006 un contracte de préstec. Es considera provat que els prestataris van deixar de pagar les quantitats que els corresponia, de manera que, de conformitat amb els pactes del contracte, la prestadora va declarar vençuda l'operació el dia 10 de juny de 2008. En eixa data el compte vinculat al contracte presentava un saldo negatiu de 3.730,29 euros, dels quals 3.530,26 corresponen a principal, 157,21 a interessos ordinaris, i 42,82 a interessos de demora.  
  
Fonaments de dret  
Primer. El fet de l'apartat anterior queda provat per la documentació presentada per la part demandant. Segons l'article 217 de la Llei d'Enjudiciament Civil, corresponia a la part demandada demostrar el pagament, cosa que no ha fet.  
Segon. Com a conseqüència dels fets provats, la part demandada haurà de ser condemnada a pagar la xifra que reclama la demandant.  
  
Tercer. De conformitat amb els articles 1100 i 1108 del Codi Civil i els pactes que hi ha al contracte, la part demandada està en mora des del dia de la declaració de venciment de l'operació, i haurà de pagar interessos, sobre el principal, al tipus pactat, del 14,475% anual. Sobre els interessos vençuts, i en aplicació de l'article 1109 del Codi Civil, pertoca l'interès legal dels diners des del dia de la presentació de la demanda.  
Quart. Hi ha estimació total de la demanda i, per tant, en aplicació de l'article 394 de la Llei d'Enjudiciament Civil, la part demandada haurà de pagar les costes d'aquest procés.  
Decisió  
Per les raons exposades, i en l'exercici de la potestat que m'atribueix la Constitució espanyola, he decidit:  
1. Condemnar solidàriament Celestino Climent Ciscar i Esperanza Puente Carranza a pagar a Caixa d'Estalvis de València, Castelló i Alacant (Bancaixa) 3.730,29 euros.  
2. Condemnar solidàriament Celestino Climent Ciscar i Esperanza Puente Carranza a pagar a Caixa d'Estalvis de València, Castelló i Alacant (Bancaixa) interessos, al tipus del 14,475% anual, sobre 3.530,26 euros, des del 10 de juny de 2008.  
3. Condemnar solidàriament Celestino Climent Ciscar i Esperanza Puente Carranza a pagar a Caixa d'Estalvis de València, Castelló i Alacant (Bancaixa) interessos, al tipus del preu legal dels diners, sobre 157,21 euros, des del 27 de juny de 2008.  
4. Condemnar solidàriament Celestino Climent Ciscar i Esperanza Puente Carranza a pagar les costes processals.  
Així ho decidisc, pronuncie i signe.  
Mode d'impugnació: s'ha de fer saber a les parts que poden interposar un recurs d'apel·lació i que per això hauran de presentar un escrit, en aquest Jutjat, dins dels cinc dies següents als de la notificació. En l'escrit hauran de citar aquesta sentència i expressar la voluntat d'apel·lar-hi i els pronunciaments que impugnen. Hauran també d'acreditar haver consignat en el compte del Jutjat un dipòsit de 50 euros, de conformitat amb la disposició addicional 15a de la Llei Orgànica del Poder Judicial.  
Publicació. A la presente resolució se li ha donat publicitat de forma legal i d'això jo, la secretària, done fe».  
I atés que els codemandats esmentats, Celestino Climent Ciscar y Esperanza Puente Carranza, estan en parador desconegut, expedisc aquest edicte a fi que valga de notificació de forma deguda.  
   
Gandia, 7 d'abril de 2011.- La secretària judicial: Silvia Lacueva Subirats.